**Štatút a rokovací poriadok**

**stálych komisií pri Miestnom zastupiteľstve**

**Mestskej časti Bratislava - Nové Mesto**

zriadených Miestnym zastupiteľstvom (ďalej „MZ“) ako poradné, iniciatívne a kontrolné orgány

v súlade s § 7 ods. 2 písm. b) zákona č. 377/1990 Zb. o hlavnom meste Slovenskej republiky Bratislave v znení neskorších predpisov (ďalej „zákon o hlavnom meste“)

**Čl. I
Komisie**

1. Pre volebné obdobie 2022 – 2026 Miestne zastupiteľstvo zriadilo tieto stále odborné komisie:
	1. **komisia sociálnych vecí a bývania**
	2. **komisia finančná, pre správu a nakladanie s majetkom mestskej časti**
	3. **komisia dotačná**
	4. **komisia pre kultúru, mládež, šport, voľný čas a medzinárodné vzťahy**
	5. **komisia dopravy, informačných systémov, životného prostredia a ochrany verejného poriadku**
	6. **komisia územného plánovaniam urbanizmu a výstavby**
	7. **komisia pre školstvo a vzdelávanie**
	8. **komisia na ochranu verejného záujmu pri výkone funkcie verejných funkcionárov Miestneho zastupiteľstva Mestskej časti Bratislava-Nové Mesto s výkonom agendy sťažností voči voleným funkcionárom Mestskej časti Bratislava-Nové Mesto,**
	9. **komisia mandátová**
	10. **komisia návrhová**

ako poradné orgány MZ v základných otázkach života mesta podľa zákona o hlavnom meste, pričom oblasť ich pôsobenia je bližšie špecifikovaná v prílohe č. 1 tohto Štatútu a rokovacieho poriadku.

1. Komisie sú zložené z poslancov MZ a ďalších osôb zvolených MZ.
2. Maximálny počet členov komisie je 9.
3. Komisia nemá rozhodovaciu právomoc.

**Čl. II**

**Úlohy komisie**

1. Komisia v oblasti svojej pôsobnosti' plní najmä tieto úlohy:
2. poradnú – vypracováva stanoviská k návrhom uznesení ako podklad pre rokovanie MZ, resp. miestnej rady (ďalej „MR“), k rozpočtu mestskej časti **(**ďalej **„**MČ“), k projektom realizovaných v záujme či z podnetu MČ, k tvorbe koncepcie i k prideľovaniu dotácii', resp. grantov v danej oblasti;
3. iniciatívnu – vypracováva návrhy a prerokováva podnety na riešenie záležitostí patriacich do jej pôsobenia, spolupracuje pri tvorbe návrhov všeobecne záväzných nariadení mesta, strategických dokumentov, koncepcii' a predkladá odporúčania MZ k riešeniu dôležitých otázok života mesta;
4. kontrolnú – sleduje spôsob realizácie uznesení MZ v oblasti svojej pôsobnosti, upozorňuje na nedostatky, ktoré zistila a iniciatívne prispieva k ich odstráneniu.
5. Špeciálne úlohy komisie môže vymedziť samostatným uznesením MZ alebo MR.

**Čl. III**

**Členstvo v komisii**

1. Členmi komisie môžu byť osoby staršie ako 18 rokov spôsobilé na právne úkony a schvaľuje ich MZ.
2. Členstvo v komisii je dobrovoľné a trvá súbežne s volebným obdobím poslancov MZ.
3. Členovia komisie sú povinní zúčastňovať sa na zasadnutiach komisie a majú právo predkladať návrhy.
4. V prípade, že člen komisie sa nezúčastní troch zasadnutí komisie idúcich bezprostredne za sebou, predseda komisie môže dať návrh MZ na vylúčenie tohto člena z komisie.
5. Predsedu a podpredsedu komisie volí MZ.
6. Predseda riadi a organizuje prácu komisie, zvoláva jej zasadnutia, riadi ich priebeh, overuje a podpisuje zápisnicu z rokovania. Ku koncu každého kalendárneho roka predkladá MZ hodnotiacu správu o činnosti komisie obsahujúcu vyhodnotenie jej práce a návrhy na zlepšenie činnosti.
7. Členom komisií, ktorí nie sú poslancami MZ, môže starosta ponúknuť rovnaké benefity ako poslancom.
8. Každá komisia má svojho tajomníka. Tajomník nie je členom komisie, má poradný hlas a menuje ho starosta (pracovný vzťah je upravený dohodou o pracovnej činnosti). Tajomník zodpovedá za organizačno-technické zabezpečenie zasadnutí komisie, vedie administratívnu agendu súvisiacu s činnosťou komisie, sleduje realizovanie komisiou prijatých uznesení a na zasadnutiach informuje o nich členov komisie.
9. Členstvo v komisii zaniká uplynutím funkčného obdobia MZ alebo vzdaním sa členstva, alebo prijatým uznesením MZ o odvolaní' člena komisie.

**Čl. IV**

**Rokovanie komisie**

1. Predseda spolu s tajomníkom pripravuje program komisie predovšetkým s ohľadom na program najbližšieho rokovania MZ.
2. Komisia rokuje v zbore a zasadá podľa potreby - podľa harmonogramu. Spôsobilá rokovať a uznášať sa je vtedy, ak je prítomná nadpolovičná väčšina všetkých jej členov. Na prijatie uznesenia komisie je potrebný súhlas nadpolovičnej väčšiny prítomných členov. Na odporúčanie člena komisie môže komisia nadpolovičnou väčšinou prítomných členov rozhodnúť o tajnom hlasovaní. V prípade potreby bezodkladného prijatia uznesenia komisie môže predseda rozhodnúť o hlasovaní per rollam prednostne formou elektronickej pošty.
3. Rokovania komisie sú zásadne verejné. Komisia vyhlási rokovanie za neverejné vtedy, ak predmetom rokovania sú informácie alebo veci chránené podľa osobitných zákonov;1) to neplatí, ak je predmetom rokovania komisie:
4. použitie verejných prostriedkov na platy, odmeny a iné náležitosti spojené s výkonom funkcie orgánov MČ, členov orgánov MČ, ktoré vykonávajú za odplatu činnosť pre MČ,
5. nakladanie s majetkom vo vlastníctve MČ, najmä prevod vlastníctva k majetku vo vlastníctve MČ, nadobudnutie majetku do vlastníctva MČ alebo prenechanie majetku MČ do užívania iným osobám.
6. V prípade materiálov, ktoré sa opakujú vo viacerých komisiách, môžu predsedovia komisií, na návrh kancelárie prednostu, po vzájomnej dohode usporiadať spojenú komisiu.
7. Formu zasadnutia komisie určuje predseda a volí medzi možnosťami:
8. prezenčná forma (v priestoroch MÚ BANM, Junácka 1, Bratislava)
9. online forma prostredníctvom aplikácie ZOOM, MS Teams, alebo GOOGLE meet a pod.
10. formou per rollam
11. Predseda vedie rokovanie komisie. V prípade jeho neprítomnosti rokovanie komisie vedie podpredseda komisie. Ak predseda alebo podpredseda nie sú prítomní na komisii, rokovanie vedie člen komisie, ktorého si zvolia prítomní členovia.
12. Komisia schvaľuje návrh programu rokovania na začiatku zasadnutia. Návrh na zmenu programu môže predložiť člen komisie pred schválením celého programu. Na zmenu návrhu programu komisie je potrebný súhlas nadpolovičnej väčšiny prítomných členov.
13. Rokovania komisie sa môže zúčastniť starosta, poslanec, zástupca útvaru miestneho kontrolóra, prípadne aj prizvaný zamestnanec MÚ s hlasom poradným. Ak požiadajú o slovo, slovo sa im udelí. Predseda môže udeliť slovo aj inej prítomnej osobe.
14. Zápisnicu z rokovania komisie vypracováva tajomník komisie do 2 pracovných dní, podpisuje ju predseda komisie, respektíve predsedajúci komisie najneskôr do 5 pracovných dní od ukončenia rokovania komisie a následne je bezodkladne zverejnená na webovom sídle MČ. V zápisnici sú zaznamenané všetky dôležité skutočnosti, ktoré odzneli počas rokovania, menovite hlasovania o uzneseniach, ako aj stanovisko člena komisie, ak o to požiada. Súčasťou zápisnice je aj prezenčná listina členov komisie a hostí.
15. Uznesenia komisií, prípadne aj s odôvodneniami budú prezentované poslancom MZ písomnou formou v dôvodovej správe príslušného materiálu.
16. Komisia zasadá spravidla na MÚ BANM, v niektorých prípadoch môže mať výjazdové rokovania.
17. Termín a návrh programu rokovania komisie sa zverejňuje na webovej stránke MČ aspoň 3 pracovné dni pred jej zasadnutím
18. Materiály s návrhom programu sú členom komisie distribuované elektronicky spravidla 5 dní pred rokovaním komisie, vo výnimočných prípadoch môžu byť predložené písomne v tlačenej podobe pred zasadnutím komisie.

**Čl. V**

**Záverečné ustanovenia**

1. Tento štatút sa nevzťahuje na činnosť a zasadnutie komisií, ktoré MČ zriadilo v súlade s osobitnou právnou úpravou.
2. Tento dokument bol schválený MZ uznesením č. ….. zo dňa ………. a nadobúda účinnosť dňom jeho schválenia MZ.

***\_\_\_\_\_\_\_\_\_\_\_\_\_\_\_\_\_\_\_***

*1) Napríklad* [*§ 17 až 20 zákona č. 513/1991 Zb.*](https://www.slov-lex.sk/pravne-predpisy/SK/ZZ/1991/513/%23paragraf-17) *Obchodný zákonník,* [*§ 91 zákona č. 483/2001 Z. z.*](https://www.slov-lex.sk/pravne-predpisy/SK/ZZ/2001/483/%23paragraf-91) *o bankách a o zmene a doplnení niektorých zákonov,* [*§ 11 zákona č. 563/2009 Z. z.*](https://www.slov-lex.sk/pravne-predpisy/SK/ZZ/2009/563/%23paragraf-11) *o správe daní (daňový poriadok) a o zmene a doplnení niektorých zákonov v znení neskorších predpisov, zákon č.* [*18/2018 Z. z.*](https://www.slov-lex.sk/pravne-predpisy/SK/ZZ/2013/122/) *o ochrane osobných údajov a o zmene a doplnení niektorých zákonov v znení neskorších predpisov*

Príloha č.1

**Oblasti pôsobenia jednotlivých stálych komisií pri MZ v MČ BANM**

1. **Komisia sociálnych vecí a bývania**
* opatrovateľská služba a zdravotná starostlivosť
* starostlivosť o ťažko zdravotne postihnutých občanov, rodiny s deťmi a neprispôsobivých občanov
* náplň činnosti zariadení sociálnych služieb v zriaďovateľskej pôsobnosti MČ
* činnosti centier dennej starostlivosti o seniorov a komunitného centra
* byty vo vlastníctve MČ pre určených pre potrebu sociálnych činností
* poskytovanie jednorazovej dávky sociálnej pomoci
* poskytovanie návratných finančných výpomocí
* plnenie komunitného plánu sociálnych služieb
1. **Komisia finančná, pre správu a nakladanie s majetkom MČ**
* rozpočet MČ a miestnych organizácií (návrh, zmeny, priebežné plnenie)
* záverečný účet MČ
* rezervný fond (tvorba, použitie)
* úvery, pôžičky, pohľadávky MČ a ním riadených organizácií
* hospodárenie s majetkom MČ a hospodárenie mestských spoločností
* prevodom nehnuteľností (kúpa, predaj)
* zriaďovanie, rušenie, likvidácia, reštrukturalizácia miestnych spoločností a organizácií
* vlastná podnikateľská činnosť MČ a investičné zámery MČ
* rozvoj podnikania v MČ
* zásady odmeňovania poslancov MZ
1. **Komisia dotačná**
* zasadá podľa potreby a povahy schválených verejných politík ako podpory cez dotačný systém MČ
1. **Komisia pre kultúru, mládež, šport, voľný čas a medzinárodné vzťahy**
* celomestské a významné kultúrne či spoločenské podujatia organizované na území MČ
* lokálne významné kultúrne či spoločenské podujatia organizované na území MČ
* pamätihodnosti MČ (hnuteľné a nehnuteľné veci, ktoré majú historickú, spoločenskú, krajinnú, urbanisticko-architektonickú, vedeckú, technickú, výtvarnú, resp. umelecko-remeselnú hodnotu)
* obnova, záchrana a využívanie pamiatkového fondu MČ
* prezentácia kultúrneho dedičstva v MČ
* propagácia podujatí, pamätihodností a pod.
* prezentačné materiály MČ
* rozvoj telovýchovy, športových podujatí
* rekonštrukcie a budovanie športovísk
* MČ organizované alebo spoluorganizované športové podujatia
* nakladanie s majetkom MČ týkajúceho sa športovísk a zariadení pre športovú činnosť
* nakladanie s majetkom v súvislosti so športom
* aktuálne problémy v oblasti športu
* cezhraničná partnerská spolupráca s organizáciami, samosprávami
1. **Komisia dopravy, informačných systémov, životného prostredia a ochrany verejného poriadku**
* dopravný systém na území MČ
* rozvojové zámery MČ
* rozvoj elektronických služieb pre obyvateľov
* modernizácia technických zariadení v MČ
* bezpapierové fungovanie správy MČ
* inteligentná verejná doprava, elektro mobilita a smart parkovanie i riadenie dopravy
* elektronická komunikácia s obyvateľmi (informovanie, krízový manažment, platby)
* správa MČ – efektívne online službami, wifi a využívanie zozbieraných digitálnych dát
* spolupráca – verejné služby v otvorenom prostredí
* integrácia - vzájomné prepojenie obyvateľov i firiem v MČ a wifi pokrytie v MČ
* inovácie – nové modely fungovania, organizácie, zdieľania, komunikácie
* participácia – podieľanie sa obyvateľov na jednotlivých projektoch a aktivitách MČ
* zjednodušovanie – prechod na jednoduché postupy fungujúce v prostredí webu
* monitoring MČ – kamerový systém (bezpečnosť, parkovanie, dopravná priepustnosť, zber dát)
* energetický manažment a zavádzanie technológií
* verejná zeleň
* čistota verejných priestranstiev
* aktivity v oblasti ekológie a chránených území
* činnosti ovplyvňujúce životné prostredie a ekologickú stabilitu
* nakladanie s odpadom vrátane drobného stavebného odpadu
* nakladanie s odpadovými vodami
* separácia odpadu
* stav verejného poriadku v MČ
* ochrana majetku MČ a majetku občanov
* dodržiavanie VZN v oblasti verejného poriadku a spolunažívania
* opatrenia za účelom zníženia priestupkov na území MČ
* návrhy na zlepšenie verejného poriadku
* problémy v oblasti spolunažívania
1. **Komisia územného plánovaniam urbanizmu a výstavby**
* oblasť územného plánovania vrátane prípravy územnoplánovacích podkladov
* udržiavanie aktuálneho stavu územnoplánovacej dokumentácie
* rozvoj bývania a podmienky bývania v meste
* vlastná investičná činnosť MČ
* významné alebo rozsiahle investičné činnosti na území MČ
* činnosti ovplyvňujúce životné prostredie, hodnoty územia, územný rozvoj a tvorbu krajiny
1. **Komisia pre školstvo a vzdelávanie**
* rozvoj školstva a podpora vzdelávania
* zámery rozvoja škôl a školských zariadení v zriaďovateľskej pôsobnosti MČ
* pedagogicko-organizačné a materiálno-technické zabezpečenie výchovno-vzdelávacieho procesu
* rozdeľovanie financií školám a školským zariadeniam v zriaďovateľskej pôsobnosti MČ
* príspevok rodiča na čiastočnú úhradu neinvestičných výdavkov
* zriadenie, zrušenie a zlúčenie škôl, školských a predškolských zariadení
1. **Komisia na ochranu verejného záujmu pri výkone funkcie verejných funkcionárov Miestneho zastupiteľstva Mestskej časti Bratislava-Nové Mesto s výkonom agendy sťažností voči voleným funkcionárom Mestskej časti Bratislava-Nové Mesto.**
* postupuje v zmysle nariadení, interných smerníc (etický kódex) a zákonov vzťahujúcich sa na volených funkcionárov, zasadá podľa potreby a povahy prejednávaných skutočností
1. **Komisia mandátová**
* postupuje v zmysle nariadení, interných smerníc a zákonov
1. **Komisia návrhová**
* postupuje v zmysle nariadení, interných smerníc a zákonov